সাতবাড়িয়া বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।   আয়তন  সাতবাড়িয়া ইউনিয়নের আয়তন ২,৮৭৯ একর (১১.৬৫ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী সাতবাড়িয়া ইউনিয়নের মোট জনসংখ্যা ২৪,৩২৭ জন। এর মধ্যে পুরুষ ১১,৭৮৬ জন এবং মহিলা ১২,৫৪১ জন। মোট পরিবার ৪,৬৫২টি।   অবস্থান ও সীমানা  চন্দনাইশ উপজেলার দক্ষিণাংশে সাতবাড়িয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে দোহাজারী পৌরসভা ও হাশিমপুর ইউনিয়ন; উত্তরে হাশিমপুর ইউনিয়ন ও চন্দনাইশ পৌরসভা; পশ্চিমে চন্দনাইশ পৌরসভা ও বরমা ইউনিয়ন এবং দক্ষিণে বৈলতলী ইউনিয়ন, সাতকানিয়া উপজেলার খাগরিয়া ইউনিয়ন ও চন্দনাইশ উপজেলাধীন দোহাজারী পৌরসভা অবস্থিত।   প্রশাসনিক কাঠামো  সাতবাড়িয়া ইউনিয়ন চন্দনাইশ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:  সাতবাড়িয়া দেওয়ানজী পাড়া পলিয়া পাড়া বহরম পাড়া উকিল বাড়ী আরিফ শাহ্ পাড়া হাফেজ নগর দরবার নাথ পাড়া মুন্সিভিটা যতরকুল বেপারি পাড়া ধনরপাড়া সলিয়ার পাড়া নগর পাড়া হাজির পাড়া বাসাবাপের বাড়ী শায়ের মোহাম্মদ তালুকদার বাড়ী;আরিফ শাহ পাড়া    মোহাম্মদ খালী  সাতবাড়িয়া ইউনিয়নের অন্তর্গত হাছনদণ্ডী মৌজাকে বর্তমানে দোহাজারী পৌরসভার অন্তর্ভুক্ত করা হয়েছে।   ইতিহাস  সাতবাড়িয়া ইউনিয়ন পূর্বে পটিয়া উপজেলাধীন ২২নং সাতবাড়িয়া ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৭নং সাতবাড়িয়া ইউনিয়ন পরিষদ নামে প্রতিষ্ঠিত।   নামকরণ  ইতিহাস থেকে জানা যায়,দেওয়ানজী বাড়ী, শ্রী বেপারীর বাড়ী, শাহ মহম্মদের বাড়ী, কান্ত বহরমের বাড়ী,আরিফ সাহেবের বাড়ী,গুয়া বাড়ী ও গোলা বাড়ী থেকে পরবর্তীতে বাড়ী শব্দ পরিবর্তন করে পাড়া শব্দ সংযোজন করে জিয়চ দেওয়ানজীর সময়কালে "মরদাবাদ" গ্রামের নাম পরিবর্তন করে সাতবাড়ীয়া গ্রামের নাম করন করা হয়। সাতবাড়িয়া গ্রামের নামানুসারে ইউনিয়নের নামকরণ করা হয়।   শিক্ষা ব্যবস্থা  ২০১১ সালের আদমশুমারি অনুযায়ী সাতবাড়িয়া ইউনিয়নের সাক্ষরতার হার ৪৯.৮%। এ ইউনিয়নে ১টি কলেজ, ২টি মাদ্রাসা, ৩টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।   উল্লেখযোগ্য শিক্ষা প্রতিষ্ঠান   সাতবাড়িয়া বহুমুখী উচ্চ বিদ্যালয়। প্রতিষ্টাতা-নাজির কৃষ্ণ চন্দ্র চৌধুরী,প্রতিষ্টা সাল-১৮৬১ ইংরেজি।  খানদীঘি বহুমুখী উচ্চ বিদ্যালয়। প্রতিষ্ঠা সাল-১৯৩৯ ইংরেজি     পূর্ব সাতবাড়িয়া বহুমুখী উচ্চ বিদ্যালয়। প্রতিষ্টাতা-আলহাজ্ব ফয়জুর রহমান সওদাগর,প্রতিষ্ঠা সাল-১৯৬৭ ইংরেজি।   সাতবাড়ীয়া শাহ আমানত (রহ:) আলিম মাদ্রাসা প্রতিষ্টাতা-আমিরে শরিয়ত হয়রত শাহ সুফী সৈয়দ দায়েম উল্লাহ (র.) প্রতিষ্টা সাল-১৯৮৪ ইংরেজি।   সাতবাড়িয়া বার আউলিয়া হামেদিয়া আলিম মাদ্রাসা প্রতিষ্টাতা-মোহাম্মদ ইউনুস সওদাগর,প্রতিষ্টা সাল-১৯৭৬ ইংরেজি  সাতবাড়িয়া অলি আহমেদ বীর বিক্রম কলেজ। প্রতিষ্টাতা-আমিরে শরিয়ত হয়রত শাহ সুফী সৈয়দ দায়েম উল্লাহ (রহ:) প্রতিষ্টা সাল-১৯৮৪ ইংরেজি।   নগর পাড়া জাঁহাগীরিয়া ফোরকানিয়া মাদরাসা ও দায়রা ঘর।   যোগাযোগ ব্যবস্থা  সাতবাড়িয়া ইউনিয়নে যোগাযোগের প্রধান সড়ক হাশিমপুর-বরমা সড়ক। প্রধান যোগাযোগ মাধ্যম সিএনজি চালিত অটোরিক্সা।   ধর্মীয় উপাসনালয়  সাতবাড়িয়া ইউনিয়নে ৩৬টি মসজিদ, ২টি ঈদগাহ, ৩টি হিন্দু মন্দির ও ৩টি বৌদ্ধ বিহার ( সাতবাড়ীয়া শান্তি বিহার, পূর্ব সাতবাড়ীয়া বেপারী পাড়া রত্নাকুর বিহার, ধুমার পাড়া সংঘরত্ন বৌদ্ধ বিহার)রয়েছে।  আরিফ শাহ পাড়া শাহী জামে মসজিদ, বহরমপাড়া (গাইবী আযান) জামে মসজিদ অন্যতম।  নগর পাড়ায় ২টি দায়রা ঘর।   খাল ও নদী  সাতবাড়িয়া ইউনিয়নের উপর দিয়ে প্রবাহিত হচ্ছে যতরকুল খাল এবং নাশিরকুল খাল।   হাট-বাজার ও মেলা  সাতবাড়িয়া ইউনিয়নের প্রধান প্রধান হাট বাজার হল নাজির হাট আরও আছে জামতল বাজার এবং সাতবাড়িয়া আশরাফ মুহুরী হাট।   সাতাড়ীয়া হাফেজ নগর দরবারে বছরে ১০-১২ টি মেলা বসে তার মধ্যে অন্যতম ১লা ফেব্রুয়ারি (১৮ই মাঘ) হাফেজ নগর দরবারে প্রতিষ্ঠা হাফেজ কারী শাহ্ সুফি সৈয়দ ফজলুর রহমান এর ওরষ।   দর্শনীয় স্থান  সাতবাড়িয়া ইউনিয়নের দর্শনীয় স্থানগুলোর মধ্যে রয়েছে:  সাতবাড়িয়া শান্তি বিহার  পূর্ব সাতবাড়িয়া রত্নাংকুর বিহার  ধুমার পাড়া সংঘরত্ন বৌদ্ধ বিহার  হাফেজ নগর দরবার শরীফ  বহরম পাড়া (গাইবী আযান) জামে মসজিদ  সাতবাড়ীয়া বহুমূখী উচ্চ বিদ্যালয়  আরিফ শাহ পাড়া শাহী জামে মসজিদ  কাজী বাড়ী জামে মসজিদ  সাতবাড়ীয়া প্রেম রোড়  বহরম পাড়া স্কুল মদ্রাসা রোড় পলিয়া পাড়া সংযোগ সড়ক  সাতবাড়ীয়া বৈলতলী দায়েমিয়া কলেজ  সি এম ই এস পদ্ম পুকুর পাড়  বহরম পাড়া ফ্রিফায়ার রোড় ( জামতল টু ধুমার পাড়া।  নগর পাড়া জাঁহাগীরিয়া ফোরকানিয়া মাদরাসা ও দায়রা ঘর।  সাতবাড়িয়া শাহসুফি মুন্সিভিটা জামে মসজিদ  ফতেহ আকবর প্রকাশ পদ্ম পুকুর জামে মসজিদ   জনপ্রতিনিধি   বর্তমান চেয়ারম্যান:- মেহেরাজ হোসেন  চেয়ারম্যানগণের তালিকা ক্রম নংচেয়ারম্যানের নামসময়কাল০১ফয়জুর রহমান১৯৮৩-১৯৮৮০২মাওলানা আবদুল আওয়াল (ভারপ্রাপ্ত)১৯৮৮-১৯৯৩০৩ছৈয়দ আহমদ১৯৯৩-১৯৯৮০৪জসিম উদ্দীন হায়দার১৯৯৮-২০০৩০৫মেহেরাজ হোসেন২০২৪-বর্তমান   আরও দেখুন   চন্দনাইশ উপজেলা  চন্দনাইশ থানা  চট্টগ্রাম জেলা   তথ্যসূত্র